CURSA
TOATE PERSONAJELE, ORGANIZAȚIILE ȘI MOMENTELE PREZENTATE SUNT FICTIVE
Care dintre voi e Park Yoonjo?
JEONG SUHWAN DIRECTOR GENERAL MARKETING
Park Yoonjo de la Echipa 3 de RP. Ea a scris raportul ăsta.
Unde e?
Dle Jeong. Calmează-te mai întâi.
Hei, Eunjeong.
Ce fel de echipă conduci aici?
Crezi că proiectul Cellics nu o duce bine din cauza marketingului prost?
Ce legătură are conceptul de marketing?
Și ai îndrăznit să trimiți raportul ăsta la ședința consiliului?
Am participat la ședință imediat ce m-am întors din delegație,
iar Celltics era primul lucru pe ordinea de zi!
Ai uitat că eu am supravegheat acest proiect de la început?
E clar că voiai să mă distrugi, nu?
Mă scuzați, dle Jeong.
Raportul nu este despre conceptul de marketing…
Tu cine ești?
Sunt Park Yoonjo.
Tu ești Park Yoonjo?
Domnule.
Cu ce drept scrieți un astfel de raport?
Nu mai analizați și vedeți-vă de treaba voastră!
Domnule.
Echipa digitală de RP e mai aproape de consumatori decât orice altă divizie.
Așa că e datoria noastră să analizăm rezultatele…
Pentru Dumnezeu!
RĂZBOIUL „CELLTICS-JEONG SUHWAN”
CU CÂTEVA ZILE ÎNAINTE DE RĂZBOIUL CELLTICS-JEONG SUHWAN
EPISODUL 7
Da, intră.
Domnule Seo.
Yoonjo.
Ești ocupat?
Din sondaje văd că campania offline
nu primește răspunsuri bune.
Și promovarea de pe rețelele sociale eșuează.
Așa că am verificat vânzările de la începutul lansării.
Sunt groaznice.
Nu cred că a fost o problemă cu campania în sine.
Am purtat discuții despre cum să ajustăm
planurile creative de marketing și strategiile media.
E prima dată când nu întâlnim țintele ICP.
Atunci, de ce campania…
E produsul, nu?
Adevărul e că am observat deja
că erau multe probleme cu marca Celtics
când ne pregăteam pentru licitație,
cum ar fi designul ambalajului și caracteristicile pe care pun accent.
Crezi că trebuie schimbat IM-ul?
IM: IDENTITATEA MĂRCII
Nu e prea târziu s-o schimbăm?
Chiar și cu companiile mici, e greu să schimbi totul,
inclusiv ambalajele.
Nu-i așa?
Realizezi ce înseamnă să schimbi ambalajul acum?
Da. Înseamnă că trebuie s-o luăm de la zero,
atât la marketing, cât și la promovare.
- Și crezi că e posibil așa ceva? - Dră Ji.
Dacă nu facem nimic, nu se va îmbunătăți nimic.
Timpul nu va rezolva problema asta.
Hai să încercăm…
asta pentru moment.
Dar trebuie să fie ideea echipei de cosmetice.
Ei trebuie să iasă în față.
PLANURI DE REÎNNOIRE A MĂRCII
Ce vrei să faci?
Dacă vrei ca Celltics să fie o marcă adresată femeilor de 20 de ani,
trebuie schimbată complet, inclusiv sigla și ambalajul…
Nu.
Știu ce vrei să spui. Totul e scris aici.
Dar să schimbăm identitatea mărcii? E prea…
Dacă nu o schimbăm, oricât am încerca, nu se va vinde.
De unde știi?
Cum poți prezice viitorul?
Domnișoară Park Yoonjo.
N-ai fi putut face asta de una singură.
Domnișoară Ji Eunjeong.
Sunt Jeon Dajung.
Domnișoara Park din echipa ta a venit să-mi spună numai prostii!
Ce naiba se petrece?
Prostii? Măcar ai citit raportul?
Nu ai fi putut spune asta dacă l-ai fi citit.
Ce rost are să citești ceva
scris de cei care nu fac decât să bea cu reporteri și influenceri
și nu știu nimic despre marketing?
Da, așa e. Trebuie să ieșim la băut în fiecare zi
fiindcă echipa de marketing face planuri proaste, iar echipa noastră
trebuie să facă muncă de convingere!
Ai terminat?
- Nu. - Bună.
Sunt Kim Junghee, asistent manager la Planificare.
Să știi că am vorbit deja despre asta.
Și noi am spus că sigla și ambalajul erau prea demodate
pentru publicul țintă.
Dar superiorii ne-au respins sugestiile.
De asta n-am mai discutat despre ele.
Nu pentru că n-am fi știut.
Domnule Ryu.
Ai zis că vrei să mă vezi. Ce e?
Domnișoara Park Chunok e în Echipa 1, nu?
Și îi ții locul acum pentru că e în concediu de maternitate.
- Așa mi s-a spus. - Ce se va întâmpla când se va întoarce?
Ai auzit ceva despre asta?
Nu.
Majoritatea femeilor de la Seyong
sunt transferate la RC după ce vin din concediul de maternitate.
RC: RELAȚII CU CLIENȚII
Da?
Da.
N-ai de unde să știi, tu n-o să ai problema asta.
Poftim?
Vai…
Ce…
Ești bine?
Nu te poți întoarce mai repede?
Te ocupai de mulți clienți importanți,
iar domnului Song nu-i plac comunicatele mele de presă.
Obții ușor o evaluare bună dacă te ocupi de clienți importanți.
Ai zis că visul tău
e să devii directoare, nu?
Sigur ești bine?
Ryu Jaemin la telefon.
O plângere legată de pudra proteică?
Bine. Așteptați, vă rog.
Ce website spuneați că e?
GOOD HEALTH GOOD BODY
„Good Health…”
GOOD HEALTH GOOD BODY
HAI CU NOI LA SALĂ!
FORUM DESCHIS DOAR MEMBRILOR
ALĂTURAȚI-VĂ
„Ryu Jaemin.”
Ascultă, dră Park.
Dră Park.
- Da. - Multe produse eșuează așa.
Le vezi tot timpul.
Nu le poți face pe toate să meargă.
De ce faci asta?
Pentru că e prima mea marcă.
Propria mea marcă.
Ceva ce pot numi marca mea proprie.
De asta vreau să meargă.
Doamne…
Nu mă așteptam să aud răspunsul ăsta.
Noi nu avem pe nimeni ca ea, nu?
Nu, nu avem.
Trebuie să fie obositor să fii șefa ei.
Trebuie să muncești mai mult.
Raportează mai sus.
Tu poți face asta.
Dar noi nu putem.
Fă-o tu. Dacă poți, fă-o tu.
Nu! În niciun caz!
Nici să nu te gândești!
DIRECTOR GENERAL RELAȚII CU PUBLICUL
Dră Park.
Ia rapoartele și vino cu mine.
Echipa de Planificare a fost deja de acord cu asta?
Da.
Ei știau deja care e problema.
În cazul ăsta…
nu ei ar trebui să raporteze asta?
Ca să schimbăm identitatea mărcii,
trebuie să acceptăm că actuala identitate este un eșec,
să recuperăm produsele lansate recent
și să ne gândim cât durează să creăm noi ambalaje.
Și, desigur, trebuie să ne gândim la costurile pentru a face toate astea.
Da.
Din motivele pe care le-ați menționat,
știu că va fi dificil.
Dar, indiferent de cine e responsabil,
am crezut că cineva trebuie să vorbească.
Cei de la Planificare au zis că nu pot raporta ei,
din cauza unor circumstanțe,
dar noi putem.
Și…
cred că va fi posibil cu ajutorul dvs., dră Goo.
Lasă-mă să mă mai uit o dată și să mă gândesc.
Îmi poți trimite asta pe e-mail?
Ji Eunjeong la telefon.
Shin Jihyo, de la Echipa 3 de RP.
Park Yoonjo, de la Echipa 3 de RP.
Domnișoara Ji e într-un apel acum.
Domnișoara Ji?
Domnișoara Ji e…
Ce?
Pot să vă iau numărul? O să-i spun să vă sune înapoi.
Bine.
Dra Goo a vorbit despre asta la ședința de consiliu.
La ședința de consiliu?
Cu numele tău ca responsabil al raportului.
Alo?
Da, exact. Voiam să raportăm…
Nu, nu vrem să facem haos în companie.
Am spus doar ce era de spus.
Nu cred că ar trebui să avem discuția asta la telefon.
Pentru Dumnezeu!
Am auzit că voi două ați pus asta la cale, fără să știe dl Jin.
- Poftim? - Cum poate echipa să fie în halul ăsta?
Nu știi cui trebuie să-i raportezi mai întâi?
Credeți că jucați elasticul aici?
Domnule!
Asta nu va fi de ajuns ca să mă retrag din funcție, ai înțeles?
Dar ar trebui să analizezi cu atenție
câți oameni vor fi afectați de acest raport.
M-ai auzit?
Ce nenorocit!
Ce caută nemernicul ăla aici în loc să fie la departamentul lui?
Ce naiba se petrece?
Avem legea aia, nu?
Legea împotriva agresiunii la locul de muncă!
Așa cred. Seyong o are, nu?
Așa cred, e pe undeva.
Ar trebui să-l raportez și să-mi dau demisia!
Domnișoară Ji.
Hai la o țigară.
Bravo!
L-ai făcut praf pe nemernicul de Jeong Suhwan.
Probabil el a insistat cu imaginea aia de modă veche a mărcii,
crezând că e elegantă.
Domnul Kim nu știe nimic, sigur a lăsat totul
- …la latitudinea dlui Jeong. - Dră Lim.
Pot distruge departamentul de marketing cu asta.
- Nu-i nevoie să mă concentrez pe altele. - Dră Lim.
Nu spun că ar trebui să distrugem pe cineva.
Îți spun că ar trebui să schimbăm identitatea mărcii Celltics.
Nu.
N-o face.
Dacă n-o facem, va eșua.
Și de acolo nu mai e cale de întoarcere. Va trebui să renunțăm la ea.
Exact. Las-o să moară ca un eșec.
Domnul Kim va fi pe de-a-ntregul responsabil.
Asta vreau.
Când lovești, trebuie să lovești tare.
Trebuie să-l fac pe vicepreședinte să-și recunoască vina.
Park Yoonjo, nu?
Sunt șanse să-i rețin numele.
Vreau să-mi gestioneze conturile social media.
Și să-i fac cinste cu masa. Stabilește o dată.
Uite ce e.
Tu trebuie doar să-ți faci treaba de CCO.
Ai înțeles?
Alo?
Dră Goo.
Oh Byunggeun, șeful departamentului de Cosmetice, și-a dat demisia.
Lucrurile au decurs în sfârșit așa cum îți doreai?
Și am decis să continuăm cu imaginea actuală a mărcii Celtics.
Așa că…
nu lăsa un raport stupid scris de un asistent de manager să te influențeze.
Dacă n-ai fost influențat de raport,
de ce ai acceptat demisia domnului Oh Byunggeun?
Pentru că
cifrele de vânzări n-au fost bune la început…
Și există un motiv clar pentru asta.
Dar
de ce trebuie să-și asume domnul Oh vina?
Atunci, cine să-și asume vina?
N-am zis nimic despre cine să-și asume vina.
Măi! Domnișoară Goo!
Măi, domnule Kim!
Ce? Ce-ai zis?
Te-am tutuit la fel cum m-ai tutuit și tu.
Să vorbesc și eu informal cu tine?
Nenoro…
„Când lansăm un produs și dă greș,
cineva de la Planificare sau Vânzări trebuie să-și asume și să demisioneze.”
Cu o astfel de cultură a muncii, ce om sănătos la cap
ar vrea să preia produsul?
Cine ar sugera idei noi și grozave pentru produs?
Hei.
Nu știi nimic despre marketing!
Ești CCO-ul companiei. Poartă-te ca atare!
Știi măcar ce e un CCO?
Poftim?
Dacă nu știi, spune. De ce țipi?
Și nu-mi mai vorbi așa.
Sunt director executiv senior, ca și tine!
Ce ridicol.
Hei!
Încă ceva.
Eu nu fumez, așa că să nu mă mai chemi niciodată aici.
Ce afurisită…
Poftim.
Mulțumesc.
Se pare că
e haos total la departamentul de Cosmetice.
Nu pentru asta am scris raportul.
Dar chestia e că sunt furioși.
La urma urmei, directorul Jeong Suhwan a luat toate deciziile,
dar a dat toată vina pe ei și a scăpat.
Oamenii îl numesc „Războiul Celtics-Jeong Suhwan.”
A fost pus în poziția asta rahat fix înainte să devină director de strategie.
Orice scăpare îl poate costa totul.
Va schimba asta ceva?
Dra Goo a vorbit despre asta la ședința executivă.
Dră Park.
Nu va exista un pas înainte
până nu-și asumă cineva responsabilitatea.
„Bine. În regulă.”
„E un eșec? Ia-o de la capăt.”
Crezi că vor fi așa?
Pe vicepreședinte îl interesează cel mai mult controlul costurilor.
El nu ar fi de acord cu așa ceva.
Ai văzut postările pe Blahbla?
De ce? Iar s-au supărat? Vor să demisionez?
Nu, nu e vorba de asta.
Ți se spune Ioana d'Arc a companiei Seyong.
Ce siropos. Doamne…
Ei cred că ai curaj să arăți ceva ce toți știau, dar au ignorat.
Ce rost are dacă nu se schimbă nimic?
Totuși, asta nu s-a mai întâmplat.
De asemenea, dra Ji te-a ascultat și te-a susținut.
Dra Ji…
Ce se va întâmpla cu ea?
Iar dra Goo a vorbit despre asta la ședința directorilor.
Dra Goo…
Ce e?
Da.
Chiar avem nevoie de tipul ăsta de distracție la birou.
Bine, dră Park. Ne vedem mai târziu.
- Haide. - Pe curând!
Haide!
Nu e ceea ce crezi.
Nu e? Ce cred eu?
Vorbeați de parcă ați fi cei mai buni amici.
Ai dreptate. Suntem.
În sfârșit, spui adevărul. De cât timp sunteți împreună?
Nu, noi…
Eu și Yoonjo suntem prieteni din școala primară.
Am fost la școala primară Hongguk și la gimnaziul Hongguk.
Suntem prieteni de prea mult timp ca să fim împreună.
- Ai înțeles? - Nu.
Nu, nu poate fi adevărat. Nu.
În plus, îmi place de altcineva.
Așa că încetează.
Nu, minți.
Nu.
Ce e așa șocant la asta?
Nu te mai prosti.
Haide, să mergem.
Am nas pentru lucrurile astea. Nu mă pot înșela.
Nu, e o minciună. Mă minți.
Nu e adevărat.
Directorul Oh a demisionat.
- Cine ți-a spus? - Dra Kim Junghee mi-a zis mai devreme.
A zis că și doamna Jeon va trebui să demisioneze în curând.
Ce facem acum?
Ce altceva putem face?
Mergem mai departe.
Nu mai putem face nimic.
Domnișoară Park.
Cel mai mult urăsc oamenii care ignoră
structura de raportare și fac ce au chef.
Există o ierarhie în companie cu un motiv.
Cred că poți face o excepție azi.
Și tu ai venit la noi la birou, nu?
Și?
Eu am făcut asta. Eu am scris raportul.
Nu e corect să-i lăsăm pe cei de la Vânzări sau Planificare să-și asume vina.
Dacă cineva trebuie să-și asume responsabilitatea, o voi face eu.
Așa e corect.
Dră Park.
- Da. - Cine te crezi?
Doar cei care sunt în poziția să-și asume responsabilitatea pot face asta.
Dar tu…
Tu ești un nimeni.
Asta înseamnă că un nimeni
ca tine nu-și poate asuma responsabilitatea pentru nimic.
Domnișoară Park Yoonjo.
Acum vei vedea ce se întâmplă
când încerci să dovedești că ești mai bună decât toți ceilalți.
Poți pleca.
Pleci acasă?
Da.
Park Yoonjo, nu?
A venit la mine mai devreme și a zis că vrea să-și asume responsabilitatea,
ceea ce a fost derutant.
Ea nu știe cum funcționează o companie?
Poate din cauză că a lucrat la o agenție.
Ce vei face dacă proiectul Celltics nu progresează?
Poftim?
Dacă se termină cu un eșec,
pe cine crezi că vor trage la răspundere vicepreședintele sau dl Kim?
- Mulțumesc! - Cu plăcere.
- Noapte bună! - Pa!
PATISERIA LUI ANG
Yoonjo!
Ce mai faceți?
Dră Park, am auzit că ai o slujbă mai bună. Arăți grozav…
E greu să lucrezi la o firmă mai mare.
Absolut. Da, e greu.
Nu, sunt bine.
Rezistă!
Mulțumesc.
Hei!
Mai încet, bine?
O să te strici la stomac.
Merit asta.
Merit mult mai rău.
Doamna Jeon își poate pierde slujba din cauza mea.
Dar ai zis că cei de la Planificare ți-au dat undă verde.
Chiar și așa.
Au făcut o alegere.
Altfel, doamna Jeon nu te-ar fi lăsat s-o faci.
Chiar și așa.
Am zis că-mi asum responsabilitatea,
dar nu m-au lăsat s-o fac.
Se pare că nu sunt în măsură.
Așa e.
Mă simt groaznic.
Dră Kim…
Da, sunt aici.
Dră Kim…
Da. Te ascult.
Uite ce e.
Tu trebuie doar să-ți faci treaba de CCO.
Nu știi nimic despre marketing!
Ești CCO-ul companiei. Poartă-te ca atare!
Un proiect de cercetare și dezvoltare?
Pentru reînnoirea și inovația culturii noastre corporatiste.
Vreau să-mi fac treaba de CCO,
iar tu ai spus că vrei să comunici și cu angajații.
Cultura corporativă, zici?
Intenționez să sporesc implicarea angajaților prin acest proiect.
Îmi place că are un obiectiv bun.
Continuă.
Bine.
Apropo,
mi-ai amintit de proiectul Celltics.
Cred că ar arăta mai bine cu un font mai mare.
- Bine. - Mulțumesc.
Alo?
Da.
Serios?
E adevărat, dnă Jeon?
E grozav! Pa.
Dră Park.
Vom schimba identitatea mărcii Celltics.
A fost decizia vicepreședintelui.
Iar dna Jeon va rămâne în companie.
Va rămâne angajată.
Identitatea mărcii Celltics.
Tocmai mi-au spus că au decis să o schimbe complet.
Se pare că au analizat costurile
și au făcut simulări tot weekendul.
Dar…
E vreo problemă?
Jeong Suhwan e cel care l-a convins pe vicepreședinte.
Înseamnă că i-a luat partea lui Jeong până la urmă.
Poate că dl Oh a fost concediat,
dar nu înțeleg altceva din asta.
Cellotics e o marcă pe care tu ai creat-o.
Și dacă are succes, va fi realizarea ta.
Era mai puțin stresant
când trăia tata și eu eram director de strategie.
SEO DONGHOON / DIRECTOR EXECUTIV
Nu e vorba doar de acest proiect.
Sunt obosită.
Oricât am munci, dacă clientului nu-i place,
săptămânile și lunile noastre de muncă se duc pe apa sâmbetei.
Știu că așa e la agenții,
dar e greu.
De ce nu iei o mică pauză?
Aș putea lua o pauză,
dar va fi altfel când mă întorc?
Slujba necesită multă muncă și nu se plătește bine.
Nu cred că problema principală se va schimba.
Tu și dra Kim sunteți oameni buni.
Nu mi-a fost ușor să iau decizia asta.
Domnul Jin tinde să fie mai dur când e supărat.
A fost rău?
Cum ai putut să faci o treabă așa proastă?
Știi
cât îmi plăcea Earth Comm.
Cum ai putut s-o dai în bară așa?
Domnule Jin…
Dacă v-ați fi descurcat mai bine,
n-am fi obținut rezultatele astea.
Trebuia să măriți vânzările cu o campanie mai bună.
Pentru asta v-am angajat!
Îmi pare rău.
Asta se întâmplă fiindcă angajații voștri nu știu să-și facă treaba.
O să-i chem pe toți și o să-i întreb cu ce au greșit, pe rând.
Nu.
Te rog, nu face asta.
Poftim?
E vina mea.
Nu m-am ridicat la nivelul așteptărilor tale și am avut rezultate dezamăgitoare.
E numai vina mea.
Îmi pare rău.
E normal să se întâmple asta la o agenție.
Ce ne facem cu dra An?
Pare epuizată.
Ce putem face pentru ea?
Singura cale e să-i acceptăm demisia?
Sincer, mă gândesc la asta de ceva vreme deja.
„Cum să fac angajații să se mândrească cu munca lor?”
„Ce pot face ca să aibă încredere să lucreze într-o agenție?”
- Heeyoung. - Da?
Ce-ar fi să implementăm stimulente flexibile de muncă?
Hai să-i lăsăm să-și stabilească ei înșiși
volumul de muncă și să le permitem să câștige mai mult
decât la o companie mare.
Sigur. Sună bine,
dar s-ar putea să devină prea competitivi.
Totuși, să luăm în calcul asta.
Putem rezolva problemele pe parcurs.
PLAN MANAGEMENT REȚELE SOCIALE PENTRU LIM JIHYEON, CEO
Am făcut niște schimbări, cum ai cerut, și am inclus:
unu, detaliile postărilor,
doi, frecvența de încărcare,
și trei, posibile riscuri.
PLAN DE MANAGEMENT
Văd.
Arată bine.
- Îl voi trimite drei Lim. - Bine.
E-MAIL NOU CĂTRE LIM JIHYEON, CEO
PLAN MANAGEMENT REȚELE SOCIALE
Mergem?
Dră Goo.
Mulțumesc pentru proiectul Celltics.
Dacă nu erați dvs…
Mi-am făcut treaba. Asta e tot.
Nu trebuie să-mi mulțumești.
Dar…
Dacă nu erai tu,
nimic nu s-ar fi schimbat.
Compania ar trebui să-ți mulțumească.
Am dreptate?
Dră Goo…
O să întârziem. Să mergem.
Bine.
Bun venit, Park Yoonjo!
Mulțumesc.
- Ia loc. - Bine.
Mă întreb ce fel de mâncare va servi bucătarul azi.
Știi că au un singur lucru în meniu aici, nu?
Da.
Și planul tău de management al rețelelor sociale.
L-am citit,
dar sunt multe lucruri pe care nu vrei să le fac.
Ca acesta.
„Nu posta prea des, ca să eviți comentariile
despre directorul care are prea mult timp liber.”
Cred că asta ar fi în regulă.
„Fără poze cu obiecte personale,
ca să eviți criticile când compania merge prost.”
„Nu mai mult de două postări pe lună despre întâlniri cu vedete.”
„Plasare de documente fictive
pentru pozele cu directorul lucrând la birou.”
- Poate n-ar trebui să fac asta. - Atunci, n-o face.
N-o face dacă nu ești sigură că poți respecta planul.
Ești de acord cu ea, dră Park?
Cred că
ar fi bine dacă ați face-o.
Studiile arată că
activitățile sociale ale directorului general pot influența semnificativ
imaginea corporației și opinia consumatorilor
despre produsele sale.
Ai dreptate.
Da, și Elon Musk face asta.
S-o facem!
Eu am sugerat-o, așa că o s-o fac.
Dar nu fi așa mofturoasă, bine?
Bine, dră Park?
Ce? De ce te uiți la ea?
Uită-te la mine! Bine?
Echipa de RP va scrie trei postări pe săptămână…
De fapt, tu le vei face. Așa că fii mai îngăduitoare cu mine, da?
Da, doamnă.
Oamenii ar vrea să vadă viața de zi cu zi și poveștile personale ale directorului.
Exact!
Auzi, Yoonjo? Începi să-mi placi din ce în ce mai mult.
Mulțumesc.
Bine. Hai să mâncăm.
I-am lăsat să aștepte.
Așa. Așa.
- Cerul arată frumos! - Așa e.
- Ce fain e! - Yoojin e foarte bună.
Yoojin m-a ajutat la mișcări. Uite ce bine mă descurc!
- Știu. - Ai devenit mult mai bună.
Yoojin m-a învățat mișcările. Mă mișc bine acum.
Știu. Se vede.
Sincer, nu știam cât de prost te mișcai înainte.
Acum te miști mult mai bine.
- Vorbești cu iubitul? - N-am iubit.
De ce nu?
Le ai pe toate, de ce nu ai iubit?
Cum adică le am pe toate?
Familia ta e bogată, nu?
Tatăl tău te mai lasă uneori la școală.
Conduce o mașină scumpă de import, nu?
Și…
ai note bune, deci ești deșteaptă,
știi să dansezi
și ești frumoasă.
Ești mult prea perfectă.
Vezi? Le ai pe toate.
Parcă ai fi complet opusul meu…
Cine mai trimite mesaje în zilele noastre? S-a născut în Evul Mediu?
M-AM ÎNTORS ÎN COREEA
NU AI RĂSPUNS, ÎȚI LAS MESAJ
POȚI VORBI ACUM?
O cheamă Goo Yijung.
E mama mea, care m-a părăsit când aveam doi ani și a plecat
să studieze în străinătate.
S-a întors recent în Coreea.
Deci…
nu ai sunat-o pentru că ești supărată pe ea?
Da.
Sunt atât de supărată încât o iau razna.
De ce n-ai șters mesajele?
Nu e așa grozav
să ai o mamă dacă îți aduce doar probleme.
Poate ți-e mai bine fără.
Asta cred eu.
Hai, să mergem.
Să mergem! A sunat clopoțelul.
Haide!
Dl Maeng știe de noi? De unde?
- I-am spus eu. - Hei!
Tot mă întreba dacă formăm un cuplu.
Și m-am săturat să mint.
Ah da, voiam să te întreb de dl Seo.
Când te-am dus acasă recent și erai beată,
am vorbit cu el la telefon.
Părea să țină mult la tine.
Cred că e interesat de tine. Nu-i așa?
Nu e?
Eu așa cred.
Mi-am dat seama dintr-o privire.
Nu e.
Cred că încă nu te-a invitat în oraș.
Nu înțeleg. Cine din ziua de azi o ia așa încet?
N-a studiat în SUA?
Credeam că va invita imediat pe cineva în oraș.
Încetează. Te înșeli.
Dar tu? Ce părere ai despre el?
Dacă și ție îți place de el, invită-l în oraș.
EU
Uite ce e, Jaemin.
Ce e? Nu-ți place de el?
Bine. Nici mie nu-mi place de el.
Dintr-un motiv sau altul, nu-mi place.
Vrei să ieși cu mine?
- Ce? - Ce?
Ce?
Eu?
Da.
Bine.
Sigur. Să ne prefacem că e o întâlnire.
Te simți singur când nu ai partener.
Pentru asta sunt amicii, nu?
Nu glumesc.
Ce?
Vorbesc serios.
- Ce? - Nu mai spune: „Ce?”
Eu…
nu m-am gândit niciodată
că voi spune asta ziua în amiaza mare, la serviciu, dar…
Atunci, n-o spune.
N-o spune, Yoonjo.
N-o spune.
CAMERĂ DE RECREERE
Ne vedem mâine.
Jaemin, ești liber diseară?
Ești, nu?
Vrei să bem ceva?
Jaemin.
La ce te uiți?
Să mergem!
Unde te duci? De obicei nu iei autobuzul spre casă.
Nu mergi spre Utopia? Vin cu tine.
Hei, Jo.
Du-te singur. Nu merg acolo.
Yoonjo.
Ce mai e?
Îmi place de cineva.
Am din nou sentimente pentru ea.
„Din nou”?
Femeia pe care am întâlnit-o în Santiago.
Am întâlnit-o din nou.
Simt din nou fluturi în stomac
și mă tot gândesc la ea.
Deci…
ați început să vă vedeți din nou?
Încă nu.
Nu i-am spus.
- De ce nu? - S-ar putea să mă respingă din nou.
Prostule.
Prima dată n-am știut cum va fi când mă va părăsi.
Dar acum știu cum e.
Și să trec iar prin asta?
Nu cred că o pot face.
Deci rămâne o iubire neîmpărtășită?
Păi, nu știu dacă o iubesc.
Poftim?
Simt fluturașii în stomac și mă gândesc la ea.
Cu siguranță o plac,
dar nu sunt sigur că o iubesc.
Nu e nimic special în dragoste.
Genul ăsta de sentimente se transformă în iubire.
Sunt îndrăgostită de tine din școala primară.
Mi-am zis că n-ar trebui.
Că nu e corect.
M-am convins singură că suntem doar prieteni.
De ce n-ai spus nimic?
Pentru că atunci păreai foarte diferit de mine.
De parcă trăiai în altă lume.
Și părea că nu mă pot atașa de tine.
Erai cineva la care nu puteam ajunge.
Când eu îmi făceam griji pentru chirie, tu făceai muncă voluntară în Africa.
Păreai atât de diferit.
Dar…
faptul că lucrez cu tine la aceeași companie
și că te văd în fiecare zi
mi-a dat speranță.
Nu erai foarte diferit de mine,
iar noi doi trăim în aceeași lume acum.
De aceea
cred că m-a făcut să mă gândesc
că poate acum îmi pot permite să te plac.
E bine să spun ce simt,
oricât de umilitor a fost.
Vrei un șervețel?
Da, dă-mi.
Nu am.
Crezi că port șervețele cu mine?
E plăcut să ne uităm unul la altul, nu?
Hei…
Ai dreptate. E foarte plăcut.
O să trec cu vederea pentru că ai inima frântă.
Bine?
Dacă mai faci asta, o să-ți pară rău.
- Urmează stația Dongsan… - Tu cobori la stația asta.
…Korea District Heating Corporation.
De ce? Vom ajunge în curând la Utopia.
Tocmai am fost respinsă și am nevoie de mai mult timp să jelesc.
Ia-o înainte.
Bine.
Cum vrei.
Și acum? Ce mai e acum?
Doamne…
Jo m-a invitat în oraș.
A zis că mă place.
Ce?
Mai devreme.
În camera de recreere, la muncă.
Doamne!
Așa e ea.
Dar am respins-o.
Și mie îmi place de cineva.
Hei. De cine îți place?
De CCO-ul de la compania mea.
Ce? Despre ce vorbești?
Vreau să spun că CCO-ul Seyong e femeia din Santiago.
Practic suntem meniți să fim împreună, nu?
Dar nu știu dacă pot fi ca Yoonjo, să-i spun ce simt.
Ai încercat o dată și apoi v-ați despărțit, nu?
Te-a și părăsit brutal.
Ești obsesiv și te agăți de ea.
Ba nu…
Lucrurile sunt diferite acum, da?
Eram prea tânăr atunci.
Parcă trăia într-o altă lume…
- Ai luat-o razna. - Hei.
Am spus exact același lucru pe care mi l-a spus Yoonjo.
RYU JAEMIN
- Alo? - Ai răspuns.
Ce e?
Ești ocupată acum?
Nu, nu chiar.
Îți poți face timp pentru mine?
Unde ești?
PROIECT D&C RECRUTAREA ECHIPEI OPERATIVE
Cineva din Echipa 3 trebuie să se alăture echipei operative de Cercetare.
Se oferă cineva?
Dacă mă ofer, voi avea
- …mai puțin de lucru aici? - Nu.
Deci trebuie să-mi fac toată treaba aici, iar asta va fi în plus?
Așa e cu echipele operative.
Dar tu, dră Park?
Oferta e și pentru angajații temporar?
Sincer, nu sunt aici de mult timp,
deci nu prea cunosc cultura corporatistă de aici.
Cred că o cunoști mai bine ca oricine.
Dacă am voie, o fac.
„O abordare de a trece de la o organizație ierarhică rigidă,
în care o persoană are toată autoritatea,
la una în care indivizii pot lua propriile decizii
și se pot adapta rapid și flexibil.”
Sună bine, nu?
- Da. - Da.
Bine, atunci.
Cine vrea s-o facă?
Dle, azi e ceremonia de absolvire pentru studenții care testează produsele.
Doamne, în sfârșit s-a terminat?
Credeai că nu se mai termină? Nu vor fi studenți pentru totdeauna.
Doamne…
Te ocupi tu.
Bine.
Bună ziua.
Ești pentru echipa de Cercetare?
Cred că nu a mai venit nimeni.
Da.
Noi am tras la sorți.
- Poftim? - Am tras la sorți la Resurse Umane.
Cât ghinion am?
Eu nu câștig premii,
dar mereu sunt aleasă pentru așa ceva.
Eu m-am oferit voluntar. Am vrut s-o fac.
Unde e toată lumea?
Intenționez să lucrez cât de mult pot aici.
Exact de asta am nevoie.
De ceva care să mă distragă.
Totuși, te vezi cu el zilnic. Cred că ți-e greu.
De fapt, nu.
Dacă nu mă străduiesc să-l văd, pot evita să-l văd.
Cum așa? Nu mai lucrați împreună?
Jaemin s-a mutat temporar la altă echipă,
așa că nu mai avem niciun proiect împreună.
E mai bine așa, să știi.
Am nevoie de timp să-mi lipesc inima frântă la loc.
Chiar trebuia să-i spui în camera de recreere?
Mie-mi spui?
Dacă îi spuneam în timp ce beam, puteam să mă prefac că nu-mi amintesc.
Dar așa? Nu am nicio scuză.
Fir-ar!
S-a zis cu mine.
Cred că și el e în echipa operativă.
Iar mentorul meu e bine dispus ca întotdeauna.
Despre ce naiba vorbești?
Da, domnule. Programul…
Îmi pare rău. Mă cam grăbesc.
Îmi pare rău.
Părea că se va ciocni de tine.
Da.
Mersi.
Tocmai mi-am amintit.
Jaemin a zis că femeia de care îi place e CCO la compania voastră.
E o persoană importantă?
În orice caz, se pare că ea e femeia din Santiago.
Subtitrarea: Paul-Octavian Axinte